Namibias bank

Namibias bank (engelsk: Bank of Namibia) er sentralbanken i den sydafrikanske staten Namibia. 

Sentralbanken ble etablert i 1990, og har sitt hovedkontor i hovedstaden Windhoek. 

Historie
Namibia var sørafrikansk koloni fra 1. verdenskrig til 1990 med navnet Sydvest-Afrika. Namibia ble uavhengig 21. mars 1990. Grunnlovens artikkel 128 fastslår at sentralbanken skal etableres, og etableringen ble formalisert ved sentralbankloven, Bank of Namibia Act, som ble vedtatt i 1990 (Act 8 / 1990).Namibias bank - Establishment of the Bank of Namibia , besøkt 1. august 2014.Information.na - Bank of Namibia , besøkt 1. august 2014. Namibias første sentralbanksjef var dr. W.L. Bernard, som fungerte fra juli 1990 til august 1991.Namibias bank - Previous Governors of the Bank of Namibia , besøkt 1. august 2014. 

Bankloven av 1998 (Banking Institutions Act no. 2) gir sentralbanken myndighet til å føre tilsyn med bankene i landet. 

I 2012 signerte sentralbanken Mayadeklarasjonen (The Maya Declaration), som er en avtale om å arbeide for bedre tilgang for finansielle tjenester for fattige.AFI - Maya Declaration: Commitment made by the Bank of Namibia , besøkt 1. august 2014.AFI - Maya Declaration: The AFI member commitment to financial inclusion , besøkt 1. august 2014. Mayadeklarasjonen er utarbeidet av Alliance for Financial Inclusion (AFI), som ble grunnlagt i 2008 av Bill & Melinda Gates Foundation.

Målsettinger og hovedoppgaver
Sentralbankens mål er ifølge grunnloven å fungere som statens hovedaktør i arbeidet med å kontrollere pengemengden, valutaen og finansinstitusjonene, og å utføre alle andre funksjoner som vanligvis utføres av en sentralbank. https://www.bon.com.na/About-Us/Our-Functions.aspx Namibias bank - Our Functions], besøkt 1. august 2014. 

Sentralbankloven utdyper dette, og definerer følgende målsettinger:
 Sørge for et fungerende penge-, kreditt- og finanssystem, og at dette systemet er likvid, solvent og velfungerende
 Stabil inflasjon og valutakurs, og et effektivt betalingssystem
 Sørge for et økonomisk grunnlag for en bærekraftig økonomisk vekst i Namibia
 Være regjeringens bank og rådgiver
 Bidra i oppnåelsen av økonomiske mål

Sentralbanksjef
Per april 2017 er Ipumbu Shiimi sentralbanksjef.Namibias bank - Management of the Bank of Namibia , besøkt 9. april 2017. Han overtok denne stillingen i mars 2010, og overtok da etter Tom Alweendo.

Se også
Liste over verdens sentralbanker

Referanser

Eksterne lenker



Kategori:Sentralbanker
Kategori:Etableringer i 1990
Kategori:Namibias økonomi
Kategori:Windhoek